สวัสดีครับรบกวรปรึกษาคุณหน่อยครับ ผมมีความกังวลว่าเรื่องมะเร็งผิวหนังครับพอดีผมมีแผลเป็นจากการเกาที่องคชาติเวลานอนบ่อยๆ และเป็นแผลที่เดิมๆพอหลังๆมาจากที่แผลหายจนกลายเป็นแผลเป็นแล้ว สีของแผลเป็นมันคล้ำเข้มมากเลยครับ แต่ลอยคล้ำไม่ได้ลุกลามขยายออกไป ไม่มีอาการเจ็บ กังวลว่าจะเป็นมะเร็งผิวหนังมั้ย (รูปอยู่ในลิงก์ที่แนบมาครับ คนละตำแหน่งกัน )รบกวนด้วยครับ ขอบครับลิงค์รูปที่ 1ลิงค์รูปที่ 2
สวัสดีค่ะ Superอาการเป็นแผลที่บริเวณองคชาติ พอเริ่มหาย แผลเปลี่ยนเป็นสีดำคล้ำ ไม่เจ็บ ดังในรูป อาจจะเป็นจากรอยดำตามหลังการอักเสบซึ่งเกิดได้กับทุกส่วนของร่างกาย หรือเป็นรอยดำจากเม็ดสีที่สร้างผิดปกติ แต่อาจจะไม่อธิบายเรื่องแผลที่นำมาก่อน หรือจากรูปแล้ว ลักษณะดูเหมือนเป็นผื่นปื้นหนาขึ้นมา อาจต้องนึกถึงกลุ่มการอักเสบเรื้อรังของบริเวณเยื่อบุเอาไว้ด้วย ส่วนเรื่องมะเร็งตรงบริเวณเยื่อบุอวัยวะเพศพบได้น้อย กรณีนั้นจะเป็นแผลเรื้อรัง ไม่มีช่วงที่หายดีลงไปได้เองในเบื้องต้น ไม่ไปแกะเกาบริเวณที่เป็น ใช้เพียงน้ำเปล่าสะอาดล้างเบาๆภายนอก ร่วมกับงดการมีเพศสัมพันธ์หรือการเสียดสีบริเวณนั้นๆไปก่อน ถึงแม้ว่าจากประวัติและรูปแนบจะนึกถึงโรคติดต่อทางเพศสัมพันธ์น้อย และถ้ายังมีอาการต่อเนื่อง ไม่หายไป ควรไปพบแพทย์เพื่อตรวจประเมิน และตรวจคัดกรองโรคติดต่อทางเพศสัมพันธ์ต่อไป